
1.

Költségvetési  támogatások felhasználása

 A Szent Máté Alapítvány Kóka a 2012. évben költségvetési támogatásként az adó 1% -ból 607.933 -Ft, azaz hatszázhétezer-kilencszázharminchárom forint támogatást kapott.
A  támogatásból 602.860 Ft–ot,  az alapítvány céljainak megfelelően az alábbiak szerint használtuk fel:

1. Katolikus Sportkör támogatása   :
122.300 Ft.

2. Hittanos kirándulás támogatása (80 fő iskolás gyermek szállítási költség):
 60.000 Ft.

3. Táboroztatás támogatása (Szentjánosbogár KHT):
9.000 Ft.

4. Műemlék templom (Szent Máté Római katolikus templom hangosítás kiépítése): 204.245 Ft.

5. Működési költségek (Templomi Hírlevél kiadvány készítése): 176.560 Ft.

6. Egyéb működési költségek (bank, posta, honlap): 30.755 Ft.


2.

A vagyon felhasználásával kapcsolatos kimutatás

A Szent Máté Alapítvány Kóka 2012. évben 704.204 Ft. (hétszáznégyezer-kettőszáznégy) bevételhez jutott, mely a következő tételekből tevődik össze:
· adományok: 


95.000 Ft.

· központi költségvetésből:
607.933 Ft.

· kamatbevétel:


1.271 Ft.

A Szent Máté Alapítvány Kóka kiadásokra összesen 602.860 Ft–ot, azaz hatszázkétezer–nyolcszázhatvan forintot használt fel, amely az alábbi összetevőkből áll: 
· 
anyagbeszerzés:


75.045, – Ft.
· bankköltség:



18.388, – Ft.

· beruházás:



181.300,–Ft.
· egyéb szolgáltatások költsége:
328.127,–Ft.

Az Alapítvány pénzügyi eredménye:

101.344,–Ft. (százegyezer–háromszáznegyvennégy)
3.
A cél szerinti juttatások kimutatása

Az Alapítvány 2012. évben cél szerinti juttatást nem  nyújtott sem magánszemélynek, sem szervezetnek
4.

A központi költségvetési szervtől, az elkülönített állami pénzalapból, a helyi önkormányzattól, a települési önkormányzatok társulásától és mindezek szerveitől kapott támogatások felhasználása.
· Az alapítvány a 2012. évben a fentiekben felsorolt szervezetektől támogatást nem kapott.
5.

A közhasznú szervezet vezető tisztségviselőinek nyújtott juttatások

· A Szent Máté Alapítvány Kóka vezető tisztségviselője, a kuratóriumi tagok tevékenységükért díjazást, tiszteletdíjat, költségtérítést nem kaptak. 
6.

A közhasznú tevékenységről szóló rövid tartalmi beszámoló.


Alapítványunk 7 éves fennállása alatt azt már megtapasztaltuk, hogy sokszor kevés a kapacitásunk ahhoz, hogy nagy dolgokat vihessünk végbe, de azt is megtanultuk, hogy az apró dolgokat is nagynak tarthatja az, aki kapja. Lehetőségeink mind az aktivitásban, mind pénzügyileg javultak a 2012-es évben. 



Talán valamely régebbi beszámolóban már említettük, de most is ki kell hangsúlyozni, hogy mindenki a szabadidejéből, minden térítés nélkül teszi meg azt a segítséget, amely nélkül az alapítvány nem tudna működni. 


Tevékenységünkkel kapcsolatosan  az alábbi információkkal, adatokkal szolgálunk:

Tekintettel arra, hogy műemlék templomunk megszépítését, felújítását támogató pályázat és tevékenység  hivatalos részesei voltunk és vagyunk, a legtöbb – mondhatnánk az összes – energiát ez a feladat emésztette fel. Munkánk bizonyítékaként jól látható, hogy templomunk és környezete megszépült és folyamatosan szépül. A templom felújítási, alakítási munkálatain felül nem kis feladatként jelentkezett a kókai egyházközség pályázatának pénzügyi lezárása, illetve az elszámolás. 

A 2012. év főbb tevékenységeit címszavakban az alábbiakban sorolom fel:

· A rendelkezésünkre álló anyagi források egy részét a kötelező adminisztratív tevékenységre fordítjuk, amely azt jelenti, hogy a Templomi Hírlevél kiadásában vállalunk szerepet (papír, a másoló karbantartása, festékhenger pótlása). Ebben az újságban az egyházközség és az alapítvány tevékenységéről, híreiről rendszeresen (heti) tájékoztatjuk az embereket. 
· Folyamatosan működtetjük az alapítvány önálló honlapját ( www. szentmate.hu). Az anyagok feltöltése folyamatos. 

· A 2011-ben indult „Katolikus Sportkör” szervezkedését, amely a közösségépítést és az egészségmegőrzést hivatott szolgálni, havi rendszerességgel támogatjuk, amellyel egyben a sportcsarnokunk és településünk bevételeit növeljük. 

· Kérelem alapján támogatást adtunk 2 gyermek táboroztatásának költségébe a bogártáboron történő részvételük érdekében.

· Templomunk hangosításának kivitelezésében jelentős anyagi támogatást adott az alapítvány.

· A hittanos kirándulást - amely több tucat gyermeknek tette lehetővé a kikapcsolódást- anyagilag támogattuk (szállítási költségben)

Sajnos megállapítható, hogy  alapítványunk a 2011. évhez képest mind az adományok tekintetében, mind a felajánlott adó 1% tekintetében kevesebb támogatást kapott, de ennek ellenére megértéssel és hálás szívvel (Isten áldását kérve támogatóinkra) gondolunk minden adományozónkra. 

A tartalékolt forrásainkat továbbra is az alapítvány céljainak megvalósítására fordítjuk, amely a templom felújítását követően, a plébánia felújításához  szükséges anyagi és tevőleges támogatást is jelenti. 
Kóka, 2013. szeptember. 16.

